CELEX: 22016D0517
Language: sk
Date: 2015-02-25 00:00:00
Title: Rozhodnutie Spoločného výboru EHP č. 29/2015 z 25. februára 2015, ktorým sa mení príloha XVII (Duševné vlastníctvo) k Dohode o EHP [2016/517]

7.4.2016   
               
               
                  SK
               
               
                  Úradný vestník Európskej únie
               
               
                  L 93/44
               
            ROZHODNUTIE SPOLOČNÉHO VÝBORU EHP
      č. 29/2015
      z 25. februára 2015,
      ktorým sa mení príloha XVII (Duševné vlastníctvo) k Dohode o EHP [2016/517]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2012/28/EÚ z 25. októbra 2012 o určitých povolených spôsoboch použitia osirelých diel (1) sa má začleniť do Dohody o EHP.
               
            
                  (2)
               
               
                  Z praktických dôvodov sa akty uvedené pod nadpisom AKTY, KTORÉ ZMLUVNÉ STRANY VEZMÚ NA VEDOMIE v prílohe XVII k Dohode o EHP prečíslujú.
               
            
                  (3)
               
               
                  Príloha XVII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Príloha XVII k Dohode o EHP sa mení takto:
      
                  1.
               
               
                  Pod nadpisom AKTY, KTORÉ ZMLUVNÉ STRANY VEZMÚ NA VEDOMIE sa body 10 (uznesenie Rady 92/C-138/01) a 11 (oznámenie Komisie z 27. októbra 1992) prečíslujú na body 1 a 2.
               
            
                  2.
               
               
                  Za bod 9 h (smernica Európskeho parlamentu a Rady 2008/95/ES) sa vkladá tento bod:
                  
                              „10.
                           
                           
                              
                                 32012 L 0028: smernica Európskeho parlamentu a Rady 2012/28/EÚ z 25. októbra 2012 o určitých povolených spôsoboch použitia osirelých diel (Ú. v. EÚ L 299, 27.10.2012, s. 5).
                              Ustanovenia smernice sa na účely tejto dohody vykladajú s týmito úpravami:
                              
                                          a)
                                       
                                       
                                          Štáty EZVO sa zúčastňujú na jedinej verejne prístupnej online databáze zriadenej Úradom pre harmonizáciu vnútorného trhu uvedenej v článku 3 ods. 6. Ak je to potrebné, štáty EZVO znášajú náklady na preklad do islandského a nórskeho jazyka.
                                       
                                    
                                          b)
                                       
                                       
                                          Dátumom uplatňovania uvedeným v článku 8 je pre štáty EZVO deň nadobudnutia účinnosti rozhodnutia Spoločného výboru EHP č. 29/2015 zo 6. februára 2015.“
                                       
                                    
                        
            Článok 2
      Znenie smernice 2012/28/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 26. februára 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 25. februára 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 299, 27.10.2012, s. 5.
      
         (*)  Ústavné požiadavky boli oznámené.